CELEX: 62011TN0661
Language: hu
Date: 2011-12-21 00:00:00
Title: T-661/11. sz. ügy: 2011. december 21-én benyújtott kereset — Olaszország kontra Bizottság

18.2.2012   
            
            
               HU
            
            
               Az Európai Unió Hivatalos Lapja
            
            
               C 49/32
            
         2011. december 21-én benyújtott kereset — Olaszország kontra Bizottság
   (T-661/11. sz. ügy)
   2012/C 49/57
   Az eljárás nyelve: olasz
   
      Felek
   
   
      Felperes: Olasz Köztársaság (képviselő: G. Aiello, avvocato dello Stato)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg 2011. október 14-i C(2011) 7105 bizottsági határozatot abban a részében, amelyben az kizárja a közösségi finanszírozásból és az Olasz Köztársaság költségvetésének terhére ró az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap keretében kifizetett egyes kiadásokat.
            
         
      Jogalapok és fontosabb érvek
   
   A jelen ügyben megtámadott határozat a Bizottság által a 2003/2004, 2004/2005, 2005/2006 és 2007/2008 tejipari gazdasági évek tekintetében lefolytatott két vizsgálat eredménye, amely e tekintetben Olaszország terhére összességében 85 623 455 euró pénzügyi korrekciót ír elő.
   Keresete alátámasztására a felperes a következőkre hivatkozik:
   
               a)
            
            
               A 2006. június 21-i 885/2006/EK rendelet (1) 11. cikkének, valamint az 1997. december 23-án elfogadott, az EMOGA Garanciarészlege számláinak végső elszámolására vonatkozó határozat előkészítése során a pénzügyi következmények kiszámítására vonatkozó iránymutatás (VI/5330/97. sz. dok.) megsértése és/vagy téves alkalmazása, továbbá az EK-Szerződés 230. cikkének megsértése hatáskörrel való visszaélés miatt.
            
         A felperes e tekintetben azt állítja, hogy az átalánykorrekció alkalmazása a jelen ügyben kifogásolható, mivel az elvégzett ellenőrzéseket követően, jóllehet néhány esetben késedelmesen, ellenőrizni lehetett volna a „résznyilatkozatokat”, és ki lehetett volna szabni a szankciókat a nem valós nyilatkozatokat tevő jogalanyokkal szemben, ily módon beszedve az esetlegesen fizetendő kiegészítő illetéket, és ily módon akadályozva meg, hogy a bevételek alulértékelése okán gazdasági károk keletkezzenek a közösségi költségvetés terhére.
   
               b)
            
            
               A 2004. március 30-i 595/2004/EK rendelet (2) 21. cikkének, valamint 22. cikke (1) bekezdése b) pontjának megsértése és/vagy téves alkalmazása.
            
         A felperes e tekintetben azt állítja, hogy az alkalmazandó szabályozás a felvásárlók ellenőrzése tekintetében már nem a felvásárlók számára, hanem az ellenőrzés alá vonandó tej százalékos mennyiségére terjed ki, és amely mennyiségnek legalább az érintett időszakra vonatkozó korrekció előtt bejelentett tejmennyiség 40 %-át kell képviselnie. Nyilvánvaló ugyanis, hogy a kockázati tényező az EMOGA finanszírozási rendszere tekintetében szorosan kapcsolódik az egyes tagállamok által megtermelt tej összmennyiségéhez. Éppen e mennyiség tekintetében kell értékelni azon kár kockázatát, amely a közösségi költségvetést fenyegetheti a kiegészítő illeték elmulasztott megfizetése okán.
   
               c)
            
            
               A fent hivatkozott, 2006. június 21-i 885/2006/EK rendelet 11. cikkének, valamint az 1997. december 23-án elfogadott, az EMOGA Garanciarészlege számláinak végső elszámolására vonatkozó határozat előkészítése során a pénzügyi következmények kiszámítására vonatkozó iránymutatás (VI/5330/97. sz. dok.) megsértése és/vagy téves alkalmazása, továbbá az arányosság elvének megsértése és az EK-Szerződés 230. cikkének megsértése hatáskörrel való visszaélés miatt.
            
         A felperes állam tekintetében a Bizottság a pénzügyi korrekció százalékos arányát alkalmazta a kvóta lehetséges túllépésének és az ebből következő kiegészítő illeték felbecsüléséhez, ezt a nemzeti termelési kvóta túllépéséve halmozva l, elkülönítve ezt azzal a céllal, hogy újra kiossza ezt a számlazárás céljából végzett ellenőrzéseknek alávetett egyes tartományoknak. Márpedig, az ilyen jellegű megközelítéssel az átalánykorrekció szinte önkényesnek minősülhet, aminek következménye az arányosság elvének megsértése.
   
               d)
            
            
               Végül a felperes az EK-Szerződés 253. cikkének megsértésére és/vagy téves alkalmazására hivatkozik, az indokolási kötelezettség megsértése, illetve elégtelen indokolás miatt.
            
         
      (1)  Az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról szóló, 2006. június 21-i 885/2006/EK bizottsági rendelet (HL L 171., 90. o.; helyesbítés: HL L 52., 2009.2.25., 17. o.).
   
      (2)  A tej- és tejtermékágazatban illeték megállapításáról szóló 1788/2003/EK tanácsi rendelet alkalmazására vonatkozó részletes szabályok megállapításáról szóló, 2004. március 30-i 595/2004/EK bizottsági rendelet (HL L 94., 22. o.; magyar nyelvű különkiadás 3. fejezet, 43. kötet, 333. o; helyesbítés: magyar nyelvű különkiadás 3. fejezet, 45. kötet, 295. o.).